12. januar 2023.

**UNDP i italijanska ambasada potpisali su sporazum o programu digitalnih veština**

Program Ujedinjenih nacija za razvoj (UNDP) na Kosovu i Ambasada Italije na Kosovu potpisali su danas sporazum o saradnji u podršci mladima iz svih etničkih zajednica na poboljšanju njihovih uslova za zapošljavanje kroz niz prilagođenih obuka za digitalne veštine.

Da bi se rešio jaz u digitalnim veštinama na tržištu rada – na osnovu povratnih informacija dobijenih od kosovskih preduzeća – više od 150 mladih ljudi na Kosovu će dobiti pristup raznim obukama za sertifikaciju i izgradnju karijere u narednih 12 meseci. Paketi obuke uključuju mobilne aplikacije, veb razvoj, inženjering podataka, umrežavanje, digitalni marketing i digitalni dizajn. Neki treninzi će imati poseban fokus na potrebe turističke privrede u cilju povećanja konkurentnosti i produktivnosti.

Sa sve većom digitalizacijom ekonomije, postoji snažan potencijal za Kosovo da ubrza rast vođen privatnim sektorom – uključujući i sektor turizma – i da iskoristi mogućnosti u regionu, Evropi i šire. Ubrzanje digitalne transformacije zahteva, međutim, raznovrsniji, specijalizovaniji i agilniji skup veština.

Povodom potpisivanja, italijanski ambasador Antonelo De Riu je naglasio: „Važnost ove vrste inicijativa zje preko potreban međuetnički dijalog i promociju radnih prilika za mlade generacije. Predmetni projekat takođe ima prednost fokusiranja na specifično područje, digitalne kapacitete, za kojima postoji značajna potražnja, uključujući i italijanska preduzeća. Na kraju, ali ne i najmanje važno, program je u skladu sa nedavnom inicijativom pomoći (NaturKosovo) koju je pokrenula naša razvojna agencija (AICS) i fokusiran je na održivi turizam”.

Maria Suokko, stalna predstavnica UNDP-a, istakla je da: „Digitalizacija predstavlja mogućnosti bez presedana za ubrzanje održivog razvoja. To progresivno menja način na koji radimo, način na koji pristupamo uslugama i međusobno komuniciramo. Podrška mladima, širom zajednica, da steknu tržišne meke i tehničke veštine je od kritične važnosti za omogućavanje dvostruke tranzicije Kosova – digitalne i zelene – gde sektor turizma ima ogroman potencijal.”

Program digitalnih veština finansiraju italijansko Ministarstvo spoljnih poslova i međunarodne saradnje sa 200.000 evra i UNDP sa 100.000 evra i biće realizovan tokom narednih 12 meseci.

**Za više informacija, molimo kontaktirajte:**

Burbuqe Dobranja, UNDP službenica za informisanje

Phone: (038) 249 066 ext. 410;   mobile: 049 720 800      e-mail: burbuqe.dobranja@undp.org

Danijela Mitić, UNDP službenica za informisanje

Phone: (038) 249 066 ext. 412;    mobile: 049 720 824     e-mail: danijela.mitic@undp.org

Arjeta Halitaj, službenica za informisanje u Ambasadi Italije

Phone: +383 (0) 38 244925 ext 107; mobile: +383.44779993; e-mail: arjeta.halitaj@esteri.it